Document ID: /roh_data/filtered/fineweb-2-filterrobots_roh.jsonl.gz/33192

En il sectur da las colliaziuns da fibra da vaider na dastga il Cussegl federal betg prescriver ina concurrenza. Suenter il Cussegl naziunal è er il Cussegl dals chantuns s’exprimì persuenter che la Swisscom salvia ses monopol sin l’uschenumnada «ultima miglia».
La Swisscom na sto uschia betg metter a disposiziun sia rait a la concurrenza. Senza questa segirtad pudessan las investiziuns en regiuns ruralas patir – tema la maioritad dal Cussegl dals chantuns. Il Cussegl federal aveva argumentà che l’access a l’ultima miglia saja ina cundiziun per ina concurrenza libra.
RR novitads 15:00